Vedlagt sendes udkast til ny bekendtgørelse om ansvarsforsikring for motorkøretøjer mv.

I den nye udgave af bekendtgørelsen er indarbejdet de ændringer, som er nødvendige for implementering af EU´s motorkøretøjsforsikringsdirektiv, direktiv 2021/2118/EU.

Ændringerne består af følgende:

* Den gældende bekendtgørelses § 5 om skadesattester og forsikringsselskabernes brug heraf er ophævet, idet disse bestemmelser er flyttet til Erhvervsministeriets regulering.
* Tilføjelse af et nyt stk. 5 i den gældende bekendtgørelses § 9 (der med ændringerne bliver § 8), og tilføjelse af "forsikringspolicenummer" i § 10, stk. 4, (der med ændringerne bliver § 9, stk. 4).
* Den gældende bekendtgørelses § 21, stk. 2, er ændret, og der er tilføjet tre nye stykker i § 21 (stk. 3-5). Disse ændringer fastlægger DFIM´s hæftelse i tilfælde af skader, der forvoldes uden for færdselslovens anvendelsesområde. Omfanget heraf har tidligere været drøftet og i høring hos DFIM og Forsikring & Pension i forbindelse med udarbejdelse af lovforslag til de ændringer af færdselslovens regler om forsikringspligt, som direktiv 2021/2118/EU har nødvendiggjort.
* En række mindre korrekturmæssige ændringer.

Transportministeriet skal venligst anmode om at modtage eventuelle bemærkninger **senest den 7. december 2023, kl. 12.00.**Transportministeriet beklager den korte høringsfrist.

Spørgsmål kan rettes til undertegnede, både telefonisk eller pr. mail.

Med venlig hilsen

**Ulla Østergaard**Chefkonsulent

**Transportministeriet**Ministry of Transport  
Færdselskontoret  
Frederiksholms Kanal 27 F  
DK-1220 København K  
Telefon +45 72267044  
[uoe@trm.dk](mailto:uoe@trm.dk)  
[www.trm.dk](http://www.trm.dk/)